stanford-oval/wikipedia huggingface dataset:
Gustaf Enwald

Gustaf Wilhelm Enwald (8. kesäkuuta 1861 Leppävirta – 6. toukokuuta 1946 Kajaani) oli suomalainen kruununvouti, Kajaanin pormestari ja Kajaanin ja Pohjois-Savon paikallishistorian tutkija.
Gustaf Enwaldin vanhemmat olivat kihlakunnantuomari Reinhold Emil Enwald (1830–1903) ja Hilma Sofia Pehrmand. Hän pääsi ylioppilaaksi 1882 Kuopion lyseosta ja suoritti Helsingin yliopistossa oikeustutkinnon 1887. Enwald sai varatuomarin arvon 1890.
Enwald oli Kuopion maistraatin notaarina vuoteen 1894 saakka ja sen jälkeen Kajaanin pormestarina 1894–1901 ja Kajaanin kihlakunnan kruununvoutina 1901–1926.
Enwald oli Kajaanin kaupunginvaltuuston jäsenenä. Hän oli mukana perustamassa Kajaanin kaupungin kansankirjastoa ja oli kirjaston johtokunnan jäsenenä. Myöhemmin hän toimi Kainuun museon johtokunnan puheenjohtajana. Enwaldin harrastuksiin kuului paikallishistorian tutkimisen ohella vanha kirjallisuus, sukututkimus ja museoesineiden keräily.
Gustaf Enwald oli naimisissa vuodesta 1892 Aina Matilda Starkin kanssa. Enwaldin veljiä olivat Leppävirran kunnanlääkäri Reinhold Bernhard Enwald (1860–1892), varatuomari Johan Henrik Enwald (1863–1925) ja tasavallan presidentin kanslian päällikkönä 1919–1931 toiminut Hjalmar Emil Enwald (1867–1943).
Julkaisuja

Nimellä G. Enwald:
Elämäkerrallisia muistiinpanoja Leppävirran kirkonkylän vanhempaan ja uudempaan hautausmaahan haudatuista henkilöistä. "Savolle" kerännyt G. Enwald. Tekijä, Kuopio 1930
Henkilötietoja Kuopion läänin kuvernööreistä ja maaherroista vv. 1791-1932. Tekijä, Kuopio 1932
Henkilötietoja Kuopion seurakunnan kirkkoherroista 1557-1928. Tekijä, Kuopio 1933
Elämää ja rientoa Kuopiossa 60 vuotta sitten. Tekijä, Kuopio 1934
Karlvikin kartano Leppävirran kirkonkylässä: tietoja tilan vanhemmista omistajista. Tekijä, Kuopio 1934
Woiwalenius-Enwald-suku. Tekijä, Kuopio 1934
Wokkolan tila Leppävirralla: muistelmia sen vanhemmista omistajista. Tekijä, Kuopio 1934
Paltamon pitäjän Paltaniemen kylässä olevan Sutelan tilan omistajia ja vuokraajia v. 1740-1937. Kajaani 1937
Tietoja niinkutsutuista noitajutuista 16-sataluvulla. Kajaani 1937
Javier Hernández

Javier Hernández on seuraavien henkilöiden nimi:
Javier Hernandez, yhdysvaltalainen sarjakuvan tekijä
Javier Hernández, meksikolainen jalkapalloilija (s. 1961)
Javier Hernández, meksikolainen jalkapalloilija, edellisen poika (s. 1988)
Jay Hernandez (oik. Javier Manuel Hernandez Jr.), yhdysvaltalainen näyttelijä
Américo Rocca (oik. Javier Hernández Padilla), meksikolainen showpainija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Javier Hernández”, voi hakea sivunnimihaulla, laajalla sivunnimihaulla tai tekstihaulla.
Jan Veselý

| Jan Veselý |
| --- | --- |

Henkilötiedot
Koko nimi:  Jan Veselý
Syntynyt: 24. huhtikuuta 1990 (ikä 34) Ostrava, Tšekkoslovakia
Kansalaisuus:   Tšekki
Koripalloilija
Pelipaikka:  Iso laitahyökkääjä
Pituus:  211 cm
Paino:  109 kg
Nyk. joukkue:   FC Barcelona
Sarja:  Liga ACB
NBA-varaus:  6. varaus 2011, Washington Wizards
Pelaajaura
Seurajoukkueet
2007−2008 2008−2011 2011−2014 2014 2014−2022 2022−:   KD Slovan  KK Partizan  Washington Wizards  Denver Nuggets  Fenerbahçe  FC Barcelona
Aiheesta muualla
www.24janvesely.com
FIBA
Jan Veselý (s. 24. huhtikuuta 1990 Ostrava) on tšekkiläinen koripalloilija. Hän pelasi kausina 2011–2014 NBA:ssa ja edusti kausina 2014–2022 turkkilaista Fenerbahçea. Kesällä 2022 hän siirtyi espanjalaisseura FC Barcelonaan.
Ura

Veselý aloitti pelaamisen tšekkiläisessä BK Snakes Ostravassa, jossa hän pelasi juniorijoukkueissa. Kaudeksi 2007–2008 hän siirtyi slovenialaiseen KD Slovaniin. Kauden jälkeen hän siirtyi KK Partizaniin viisivuotisella sopimuksella, jolloin hän pääsi pelaamaan myös Euroliigaa. Partizanissa Veselý voitti jokaisena pelikautenaan Adrianmeren liigan, Serbian liigan sekä Serbian cupin mestaruuden.
Veselý osallistui NBA:n vuoden 2011 varaustilaisuuteen, jossa Washington Wizards varasi hänet tilaisuuden kuudentena pelaajana. Hän siirtyi samalla pelaamaan Washingtoniin. Helmikuussa 2014 hän siirtyi kolmen joukkueen yhteisessä pelaajakaupassa Denver Nuggetsiin. Elokuussa 2014 Veselý siirtyi kaksivuotisella sopimuksella Fenerbahçeen. Hän voitti seurassa Euroliigan mestaruuden vuonna 2017. Hänet valittiin Euroliigan arvokkaimmaksi pelaajaksi vuonna 2019 ja kolme kertaa Euroliigan ykköstähdistöön (2016, 2018, 2019). Hän voitti neljä kertaa Turkin liigamestaruuden. Hän pelasi Fenerbahçessa kahdeksan kautta ja siirtyi kesällä 2022 FC Barcelonaan.
Aiheesta muualla

Wikimedia Commonsissa on kuvia tai muita tiedostoja aiheesta .
NBA:n pelaajaprofiili (englanniksi)
Euroliigan pelaajaprofiili (englanniksi)
Basketball-Reference (englanniksi)
Gérard-Joseph Deschamps

Gérard-Joseph Deschamps SMM (4. heinäkuuta 1929 Eastview, Kanada – 25. helmikuuta 2022) oli Papua-Uudessa-Guineassa toiminut roomalaiskatolinen piispa. Hänet vihittiin papiksi 13. maaliskuuta 1954 ja nimitettiin Darun prefektiksi 17. lokakuuta 1961. Hän sai 15. marraskuuta 1966 nimityksen sen piispaksi, ja hänet konsekroi 21. tammikuuta 1967 Sergio Pignedoli, jota avustivat Gérard-Marie Coderre ja René Audet.
Deschamps nimitettiin 2. tammikuuta 1999 Bereinan piispaksi, jona hän toimi, kunnes erosi tehtävistään 12. helmikuuta 2002. Hän osallistui Vatikaanin toiseen kirkolliskokoukseen.
Gustaf Manninen

Gustaf Manninen (6. syyskuuta 1866 Hauho – 26. tammikuuta 1947 Pori) oli suomalainen valtiopäivämies ja sortokausien aktivisti. Manninen oli myös Porin kaupunginvaltuuston jäsen vuosina 1905–1911 ja 1918–1920.
Elämä > Työura

Manninen syntyi Hauholla, josta hän 11-vuotiaana muutti perheensä mukana Poriin. Manninen työskenteli eri työläisammateissa ja myöhemmin varaston- ja myymälänhoitajana muun muassa Porin konepajalla, Pihlavan osuuskaupassa sekä Osuusliike Kansassa. 1910-luvun elintarvikesäännöstelyn aikana hän toimi Porin kaupungin lihakaupan johtajana, kunnes vuonna 1920 siirtyi Porin tiilitehtaan johtajaksi, josta tehtävästä jäi eläkkeelle 1940-luvulla.
Elämä > Politiikassa

Manninen liittyi Porin työväenyhdistykseen 1895 yhdessä muun muassa puuseppä Vilho Laineen kanssa. Yhdistys oli tuolloin vielä porvarillinen, ja siihen liittyneiden työläisten tavoitteena olikin ottaa wrightiläinen yhdistys työväestön haltuun. Vuonna 1899 Manninen nousi jo työväenyhdistyksen johtokuntaan ja lopullisesti valtaus onnistui keväällä 1903. Sortovuosien aikana Manninen oli passiivisen vastarinnan johtohenkilöitä Porissa. Vuonna 1903 hän oli toimintansa vuoksi lyhyen aikaa vangittuna Turun linnan vankilassa.
Manninen valittiin porvarissäädyssä Porin valtiopäiväedustajaksi 1905–1906, yhdessä Mikko Latvan ja F. A. Juseliuksen kanssa. Ruotsalaismielisten ja nuorsuomalaisten yhteisenä ehdokkaana ollut Manninen sai vaalissa eniten ääniä. Hän oli tuolloin sosialidemokraattisen puolueen jäsen, ja lähti ehdolle ilman Porin työväenyhdistyksen lupaa. Tämän vuoksi johtokunta katsoi Mannisen eronneen yhdistyksen sekä samalla myös puolueen jäsenyydestä.
Manninen oli aktiivisesti mukana myös muussa yhdistystoiminnassa, kuten raittiusliike Alphassa sekä Porin VPK:ssa.
Jalkapallon A-sarjan kausi 1932

| A-sarjan kausi 1932 |
| --- | --- |
Joukkueiden määrä:  8
Ajankohta:  5. toukokuuta− 2. lokakuuta
Mestari:  HPS 1. Mestaruussarjan mestaruus 6. Suomen mestaruus
Toinen sija:  VPS
Kolmas sija:  HIFK
Pudonneet joukkueet:  Toverit KIF
Ottelut:  56
Maalit:  282 (5,0 per ottelu)
Paras maalintekijä:  Lauri Lehtinen (13)
Suurin kotivoitto:  HPS−VPS 9−1 TPS−ÅIFK 8−0
Suurin vierasvoitto:  KIF−VPS 0−9
Eniten maaleja ottelussa:  HPS−VPS 9−1 Sudet−ÅIFK 8−2
Kokonainen yleisömäärä:  40 042
Yleisökeskiarvo:  715
Alempi sarjataso:  B-sarja
  ← 1931 :  1933 → 
Jalkapallon A-sarjan kausi 1932 oli vuonna 1930 perustetun Mestaruussarjan (1930–1935 A-sarja tai Suomen sarja) kolmas kausi. Kaudella 1932 A-sarja pelattiin ensimmäistä kertaa kahdeksan joukkueen kaksinkertaisena sarjana.
A-sarjan ja Suomen mestaruuden voitti HPS, joka varmisti kuudennen mestaruutensa toiseksi viimeisessä ottelussa 25. syyskuuta, kun se voitti TPS:n Sulo Pesosen, Viljo Kuhlbergin (2) ja Aulis Koposen maaleilla 4–2. Viimeiseksi sijoittuneet Toverit ja KIF putosivat B-sarjaan.
A-sarjan maalikuningas kaudella 1932 oli TPS:n Lauri Lehtinen 13 maalilla. A-sarjan yleisömäärä kaudella 1932 oli yhteensä 40 042 henkeä eli keskimäärin 715 katsojaa ottelua kohti.
Joukkueet

A-sarjaan osallistui kahdeksan joukkuetta, joista kuusi kaudelta 1931 ja kaksi nousijaa kauden 1931 B-sarjasta. B-sarjan loppusarjan kaksi parasta, ÅIFK ja Toverit, nousivat suoraan. Nousijajoukkueet korvasivat edellisellä kaudella viimeiseksi jääneet HJK:n ja ViPS:n.
| Joukkue | Kaupunki |
| --- | --- |
Helsingfors IFK (HIFK): Helsinki
Helsingin Palloseura (HPS): Helsinki
Helsingin Toverit (Toverit): Helsinki
Kronohagens IF (KIF):  Helsinki
Turun Palloseura (TPS): Turku
Vaasan Palloseura (VPS): Vaasa
Viipurin Sudet (Sudet): Viipuri
Åbo IFK (ÅIFK): Turku
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | HPS (M) | 14 | 8 | 4 | 2 | 49 | 26 | +23 | 20  |
| 2 | VPS | 14 | 8 | 3 | 3 | 51 | 35 | +16 | 19  |
| 3 | HIFK | 14 | 7 | 3 | 4 | 44 | 26 | +18 | 17  |
| 4 | TPS | 14 | 6 | 3 | 5 | 37 | 29 | +8 | 15  |
| 5 | Sudet | 14 | 6 | 1 | 7 | 32 | 36 | −4 | 13  |
| 6 | ÅIFK | 14 | 5 | 0 | 9 | 20 | 45 | −25 | 10  |
| 7 | Toverit (P) | 14 | 4 | 1 | 9 | 27 | 44 | −17 | 9  |
| 8 | KIF (P) | 14 | 4 | 1 | 9 | 22 | 41 | −19 | 9  |
Lähde: Jalkapallokirja 1933
(M) = Suomen mestari; (P) = Putoaja
Tulokset

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Koti \ Vieras1 | HPS | VPS | HIFK | TPS | SUD | ÅIFK | HT | KIF |
| HPS  |   | 9–1  | 4–4  | 5–1  | 3–2  | 1–3  | 4–1  | 2–2 |
| VPS  | 3–3  |   | 3–3  | 5–0  | 4–0  | 2–0  | 8–1  | 4–3 |
| HIFK  | 5–0  | 2–3  |   | 5–0  | 3–1  | 1–4  | 6–2  | 1–2 |
| TPS  | 2–4  | 3–3  | 2–2  |   | 3–0  | 8–0  | 4–2  | 4–0 |
| Sudet  | 0–3  | 5–3  | 2–1  | 1–1  |   | 8–2  | 5–1  | 4–0 |
| ÅIFK  | 1–6  | 2–3  | 0–4  | 0–5  | 0–1  |   | 3–1  | 2–1 |
| Toverit  | 1–1  | 4–0  | 1–3  | 0–3  | 6–2  | 2–3  |   | 3–2 |
| KIF  | 0–4  | 0–9  | 2–4  | 2–1  | 6–1  | 2–0  | 0–2  |   |
Lähde: Jalkapallokirja 1933; Helsingin Sanomat
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Suomen mestarit

| Pelaaja | O | M |
| --- | --- | --- |
|  Oiva Laine (mv) | 14 | 0 |
|  William Kanerva | 14 | 9 |
|  Aulis Koponen | 11 | 9 |
|  Viljo Kuhlberg | 12 | 10 |
|  Vilho Lehto | 11 | 0 |
|  Pentti Lindsten | 13 | 1 |
|  Kaarlo Oksanen | 14 | 0 |
|  Sulo Pesonen | 12 | 10 |
|  Lauri Präktig | 13 | 1 |
|  Eero Ronkanen | 14 | 8 |
|  Max Viinioksa | 14 | 0 |
Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006
Joukkueessa pelasivat myös Erkki Eriksson (11/1) ja Eino Kilpi (1/0).
Jeanne Landry

Jeanne Landry (3. toukokuuta 1922 Ottawa, Ontario – 2. elokuuta 2011 Quebec, Quebec) oli kanadalainen pianisti, säveltäjä ja musiikkipedagogi.
Landry aloitti pianonsoiton opiskelun 9-vuotiaana Harmaiden nunnien luostarissa Ottawassa. Vuosina 1934–1942 hän sai opetusta Irene Milleriltä, jota oli opettanut Josef Hofmann. Muutettuaan vuonna 1942 Montrealiin Landry opiskeli vuoteen 1944 saakka Arthur Letondalin johdolla. École supérieure de musique d'Outremontissa häntä opettivat Jean Dansereau (pianonsoitto) ja Claude Champagne (teoreettiset aineet). Vuonna 1945 Landry voitti Prix Archambault'n ja vuonna 1946 Prix d'Europen. Näin hän pääsi Pariisiin opiskelemaan pianonsoittoa Yves Natin sekä harmoniaa ja kontrapunktia Nadia Boulangerin ja Noël Gallonin johdolla.
Vuonna 1948 Landry palasi Kanadaan, jossa hän alkoi pitää resitaaleja ja tehdä radioesiintymisiä. Hän oli tenori Jean-Paul Jeannotten pitkäaikainen säestäjä. Kaksikko kiersi yhdessä Kanadassa, Yhdysvalloissa, Ranskassa, Itävallassa ja Neuvostoliitossa. Lisäksi yhteisiä esiintymisiä tehtiin radiossa ja televisiossa. Landry esiintyi duopianistina Jean-Marie Beaudet'n, Josephte Dufresnen ja Serge Garantin kanssa. Dufresnen kanssa hän kantaesitti ja levytti Roger Mattonin konserton kahdelle pianolle ja lyömäsoittimille vuonna 1955. Landry esiintyi myös monien muiden laulajien ja soittajien, kuten Rafael Masellan, Fernande Chiocchion, Joseph Rouleaun, Jacques Simardin, Alain Marionin ja Robert Weiszin kanssa.
Landry opetti harmoniaa ja kontrapunktia Université Lavalissa vuosina 1951–1983. Hän johti siellä myös säestysluokkaa. Vuonna 1956 Landry perusti Serge Garantin, Otto Joachimin ja François Morelin kanssa järjestön Musique de notre temps. Eläkkeelle jäämisensä jälkeen Landry omistautui kokonaan sävellykselle. Hänen tuotantoonsa kuuluu muun muassa lukuisia pianokappaleita, kaksi laulusarjaa sekä sonaatti alttoviululle ja pianolle. Hänen urkukappaleestaan Orah on tehnyt levytyksen Jean-Guy Proulx.
Gergei

| Gergei (Gerxèi) |
| --- | --- |
 vaakuna
 Sijainti Etelä-Sardinian maakunnassa
 Gergei
 Koordinaatit: 39.699°0′0″N, 9.100°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  36,18 km²
Korkeus:  374 m
Väkiluku:  1 224
Aikavyöhyke:  UTC+1
 – Kesäaika:  UTC+2
Postinumero:  08030
Suuntanumero(t):    0782
Rekisterikilpi:  SU
 
 http://www.comune.gergei.ca.it 
Infobox OKVirheellinen NIMI-arvo: 
Gergei (sardiksi Gerxèi) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 224 asukasta (vuonna 2016) ja sen pinta-ala on 36,18 neliökilometriä. Se sijaitsee 374 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Gergei Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Imatran Ketterä

| Imatran Ketterä |
| --- | --- |

Perustettu:  1957
Kaupunki:  Imatra, Suomi
Kotiareena:  OmaSp Areena
– kapasiteetti:  1 300
Sarjataso:  Mestis
Värit:                     
Toimitusjohtaja:   Carlo Grünn
Puheenjohtaja:   Mikko Partanen
Päävalmentaja:   Janne Tuunanen
Kapteeni:   Eetu Paasovaara
Yhteistyöseurat:  SaiPa (SM-liiga)  KooKoo (SM-liiga) 
Mestis
Kultaa:  3 (2019, 2021, 2022)
Hopeaa:  2 (2023, 2024)
Pronssia:  0
Suomen Cup
Kultaa:  3 (2018, 2019, 2021)
Hopeaa:  0
Infobox OKVirheellinen NIMI-arvo: 
Imatran Ketterän vanha logo
Imatran Ketterä on vuonna 1957 perustettu imatralainen jääkiekkoseura. Ketterä pelaa nykyisin jääkiekon Mestiksessä. Ketterä on voittanut Mestiksen mestaruuden kolmesti, sekä kolme Suomen Cupia.
Seura on pelannut I divisioonassa yhteensä 13 kautta vuosina 1982–1991 ja 1993–1997. Parhaimmillaan se on ollut divarissa seitsemäs (1984, 1987 & 1989). 60-luvulla seura pelasi silloisella toiseksi ylimmällä sarjatasolla suomensarjassa ja kolmannella tasolla maakuntasarjassa. 60-luvulla Ketterä oli kerran lähellä nousta silloiseen SM-sarjaan. 70-luvulla seuran sarjatasona oli II divisioona.
Ketterän tunnetuimpia pelaajia ovat Jose Pekkala (s. 1962) ja Jari Lippojoki (s. 1961). Lujasta lyöntilaukauksestaan tunnettu puolustaja Lippojoki edusti koko uransa kasvattajaseuraansa. I divisioonassa hän pelasi 462 ottelua pistein 181+202=383.
Nuorten maajoukkueissa kunnostautunut Pekkala pelasi Ketterässä divaria kuusi kautta ja 237 ottelua, joissa hän teki 121+175=296 pistettä. Lisäksi hän kiekkoili Lappeenrannan SaiPassa kolme kautta, joista yhden SM-liigassa (1985–1986).
NHL:ssä pelanneet maalivahti Jussi Markkanen (s. 1975) ja hyökkääjä Petteri Nokelainen (s. 1986) ovat aloittaneet kiekkoilun Ketterässä, josta he siirtyivät myöhemmin juniori-ikäisinä SaiPaan. Myös entinen SM-liigapelaaja ja -valmentaja Heikki Mälkiä (s. 1958) on Ketterän kasvatteja.
50-vuotisjuhliensa yhteydessä seura jäädytti Pekkalan (# 9), Ole Renlundin (# 10) ja Lippojoen (# 24) pelinumerot.
Saavutukset > Suomi-sarja

Kultaa: (2): 2009, 2017
Hopeaa: (1): 2016
Saavutukset > Suomen Cup

Kultaa: (3): 2018, 2019, 2021
Saavutukset > Mestis

Kultaa: 2019, 2021, 2022
(2020 voitti runkosarjan, pudotuspelit peruttiin COVID-19 epidemian takia)
Hopeaa: 2023, 2024
Nykyinen joukkue

| Imatran Ketterä kaudella 2024–2025 n · k · > Kokoonpano | Imatran Ketterä kaudella 2024–2025 n · k · > Kokoonpano | Imatran Ketterä kaudella 2024–2025 n · k · > Kokoonpano | Imatran Ketterä kaudella 2024–2025 n · k · > Kokoonpano | Imatran Ketterä kaudella 2024–2025 n · k · > Valmentajat | Imatran Ketterä kaudella 2024–2025 n · k · >  | Imatran Ketterä kaudella 2024–2025 n · k · >  |
| --- | --- | --- | --- | --- | --- | --- |
|  Maalivahdit  23    Severi Auvinen   35    Reima-Ville Roos Puolustajat  41   Thomas Grönlund   55    Aleksi Kenttämaa  (A)   85   Elmeri Laakso (Laina)   63    Aleksi Niemi   11   Noel Pietilä    7   Jiri Pärssinen    6   Jasper Rannisto   86   Aapo Sarell    4    Leevi Tanskanen |  |  Hyökkääjät  57    Aleksi Akkila   83   Adam Dvořák   19   Simo Heinonen (Laina)   34    Veikka Hämeenaho   25   Juuso Jämsen   15    Elias Kaarela   81    Joona Lankinen  (A)   84    Niklas Liukka   27   Eetu Paasovaara (C)   92    Jiri Parviainen   13   Anrī Ravinskis   19   Jesse Ruotsi (A)   77   Rasmus Ruusunen   91    Jimi Rönkkönen   20    Eetu Santanen |  |  Päävalmentaja  Janne Tuunanen Apulaisvalmentajat  Teemu Asikainen   Tero Sainio   Mikko Rämö   Mika Suikkanen   Hanna Ropo   Jani Ailovuo  Selitykset (C) Kapteeni  (A) Varakapteeni  Lähde: Elite Prospects eliteprospects.com. Päivitetty: 24. syyskuuta 2024  |  |  |
Nykyinen joukkue > Joukkueenjohto

Päävalmentaja: Janne Tuunanen
Apuvalmentaja: Teemu Asikainen
Apu-/fysiikkavalmentaja: Tero Sainio
Maalivahtivalmentaja: Mikko Rämö
Psyykkinen valmentaja: Hanna Ropo
Kestävyysvalmentaja: Jani Ailovuo
Joukkueenjohtaja: Mika Suikkanen
Päähuoltaja: Heikki Kääriäinen
Huoltaja: Ilpo Kekränen
Huoltaja: Anssi Kivistö
Huoltaja: Erkki Koho
Puheenjohtaja: Mikko Partanen
Toimitusjohtaja: Carlo Grünn
Urheilutoimenjohtaja: Turkka Partanen
Maineikkaita pelaajia > Jäädytetyt pelinumerot

9 Jose Pekkala
10 Ole Renlund
24 Jari Lippojoki
44 Jarno Lippojoki (2. joulukuuta 2023)
Maineikkaita pelaajia > I-divisioonassa/Mestiksessä palkitut

| Kausi | Valinta | Voittaja |
| --- | --- | --- |
| 1986–1987 | Toinen tähdistökentällinen |  Jari Lippojoki |
| 1994–1995 | Fair Play -joukkue | Ketterä |
| 2017–2018 | Ensimmäinen tähdistökentällinen |  Jesse Juntheikki |
| 2017–2018 | Pistepörssin voittaja (Jouni Rinne -palkinto) Paras maalintekijä (Kai Nurminen -palkinto) Ensimmäinen tähdistökentällinen |  Joona Jääskeläinen |
| 2017–2018 | Paras valmentaja (Raimo Määttänen -palkinto) |  Maso Lehtonen |
| 2017–2018 | Ensimmäinen tähdistökentällinen |  Jarno Lippojoki |
| 2017–2018 | Toinen tähdistökentällinen |  Risto Mattila |
| 2017–2018 | Viestintäliigan vuoden viestintätiimi | Ketterä |
| 2018–2019 | Toinen tähdistökentällinen |  Aku Kestilä |
| 2018–2019 | Mestarijoukkueen valmentaja (Juhani Tamminen -palkinto) |  Maso Lehtonen |
| 2018–2019 | Opiskelijapalkinto |  Ville Paalanen |
| 2018–2019 | Pudotuspelien arvokkain pelaaja (Håkan Hjerpe -palkinto) |  Sameli Ventelä |
| 2018–2019 | Vuoden seurajoukkue (Viipurin Reipas -palkinto) | Ketterä |
| 2019–2020 | Paras maalintekijä (Kai Nurminen -palkinto) Toinen tähdistökentällinen |  Rasmus Hämäläinen |
| 2019–2020 | Kultainen kiekko Paras hyökkääjä (Mika Helkearo -palkinto) Pistepörssin voittaja (Jouni Rinne -palkinto) Tehopelaaja (Jari Hirsimäki -palkinto) Ensimmäinen tähdistökentällinen |  Jaakko Lantta |
| 2019–2020 | Ensimmäinen tähdistökentällinen |  Santeri Lipiäinen |
| 2019–2020 | Ensimmäinen tähdistökentällinen |  Joel Olkkonen |
| 2020–2021 | Paras maalintekijä (Kai Nurminen -palkinto) Ensimmäinen tähdistökentällinen |  Jere-Matias Alanen |
| 2020–2021 | Pudotuspelien arvokkain pelaaja (Håkan Hjerpe -palkinto) |  Marlo Koponen |
| 2020–2021 | Mestarijoukkueen valmentaja (Juhani Tamminen -palkinto) |  Maso Lehtonen |
| 2020–2021 | Paras puolustaja (Jari Lippojoki -palkinto) Ensimmäinen tähdistökentällinen |  Roope Reini |
| 2021–2022 | Paras hyökkääjä (Mika Helkearo -palkinto) Ensimmäinen tähdistökentällinen |  Elmeri Kaksonen |
| 2021–2022 | Pistepörssin voittaja (Jouni Rinne -palkinto) Ensimmäinen tähdistökentällinen |  Henry Karjalainen |
| 2021–2022 | Pudotuspelien arvokkain pelaaja (Håkan Hjerpe -palkinto) |  Janne Kettunen |
| 2021–2022 | Mestarijoukkueen valmentaja (Juhani Tamminen -palkinto) |  Tuomo Ropo |
| 2021–2022 | Toinen tähdistökentällinen |  Jere Vertanen |
| 2022–2023 | Ensimmäinen tähdistökentällinen |  Samu Tuomaala |
| 2022–2023 | Herrasmiespelaaja (Waltteri Immonen -palkinto) |  Jere Vertanen |
| 2023–2024 | Toinen tähdistökentällinen |  Santeri Lipiäinen |
| 2023–2024 | Paras valmentaja (Raimo Määttänen -palkinto) |  Kari Martikainen |
| 2023–2024 | Tehopelaaja (Jari Hirsimäki -palkinto) Ensimmäinen tähdistökentällinen |  Miku Ronkainen |
| 2023–2024 | Ensimmäinen tähdistökentällinen |  Riku Tuomola |
Maineikkaita pelaajia > Maailmanmestarit

Petteri Nokelainen (2011)
Maineikkaita pelaajia > Suomen-mestaruuden voittaneet kasvatit

Pertti Ahokas (TPS 1976)
Aarre-Kari Kourula (HIFK 1983)
Jarno Lippojoki (JYP 2009)
Toni Sihvonen (TPS 1995, HIFK 1998 ja Kärpät 2005)
Olli Sipiläinen (JYP 2009 ja 2012)
Maineikkaita pelaajia > Kasvatit A-maajoukkueessa

Ville Koho
Jussi Markkanen
Petteri Nokelainen
Toni Sihvonen
Maineikkaita pelaajia > Kasvatit pääsarjatasolla

| 0 | 1 | 2 | 3 |
| --- | --- | --- | --- |
|  Pertti Ahokas  Santeri Airola  Jukka Evälahti  Mikko Haaparanta  Jesse Hallikas  Otto Hokkanen  Martti Immonen  Olli Jokinen  Katja Jäppinen  Joona Jääskeläinen  Mika Kauppinen  |  Peetu Kiukas  Ville Koho  Jari Koponen  Aarre-Kari Kourula  Jarno Lippojoki  Jussi Markkanen  Jarno Mensonen  Heikki Mälkiä  Jari Mälkiä  Iiro Mäntylä  Matti Nevalainen  |  Petteri Nokelainen  Markus Ovaska  Santeri Ovaska  Jarkko Parikka  Jari Pasanen  Jose Pekkala  Mika Puhakka  Pekka Rautio  Juha-Pekka Rinkinen  Vesa Ruotsalainen  Jesse Ryhänen  |  Ari Saarinen  Marko Saarinen  Pasi Schalin  Petteri Sihvonen  Toni Sihvonen  Aleksi Sinkkonen  Olli Sipiläinen  Sebastian Sjöholm  Teemu Somppi  Kalle Varis  |
Maineikkaita pelaajia > Seurassa pelanneet NHL-pelaajat

Jim Bedard
Jan Jeník
Kevin Lankinen
Jussi Markkanen
Petteri Nokelainen
Pasi Nurminen
Steve Peters